Sofie Nystrøm

Sofie Nystrøm (født 1978) er en norsk ingeniør som var direktør i Nasjonal sikkerhetsmyndighet (NSM) fra 2021 til 2023.

Hun var tidligere direktør i Senter for cyber- og informasjonssikkerhet ved Norges teknisk-naturvitenskapelige universitet. Hun er styremedlem i Standard Norge (2016–). Hun var utvalgsmedlem i Digitalt Sårbarhetsutvalg/Lysneutvalget, som leverte NOU 2015:13 Beskytte enkeltmennesket og samfunnet i en digitalisert verden og i særorganutredningen/Frøstruputvalget som leverte NOU 2017:11 Bedre bistand. Bedre beredskap.

Hun har tidligere jobbet med IT-sikkerhet i Telenor, DNB, Symantec og Nasjonal sikkerhetsmyndighet. Hun har Master of Science fra Purdue University i USA.

I februar 2021 ble hun utnevnt til direktør i Nasjonal sikkerhetsmyndighet. I desember 2023 ba hun om å få fratre stillingen etter at det ble avdekket at NSM hadde inngått en ulovlig låneavtale med eiendomsselskapet Norwegian Property.

I juli 2024 ble det kjent at hun starter sikkerhetsselskapet Fortified Technologies sammen med søsteren Karoline Nystrøm.

 Referanser 

 Eksterne lenker 
”Hvem skal sitte med ”atomkodene” våre?”, kronikk, NRK Ytring, 19.11.2016 
“Norges forsvar på den digitale skolebenken”, kronikk, Aftenposten, 18. juli 2016. 
Jens Barland, Sofie Nystrøm, ”Er brukerne overfølsomme?” Feb 10, 2016 Dagens Næringsliv.
"Sikkerhet og beredskap bør avgjøre valget", kronikk, Aftenposten, 08. august 2017
"IT-ekspert advarer mot ukritisk outsourcing", artikkel, VG, 26. juli 2017
"Ekspert: Slik jobber den russiske hackergruppen", artikkel, TV2, 3. februar 2017

Kategori:Norske ingeniører
Kategori:Personer tilknyttet NTNU